216 



syd paa gjorde jeg holdt i Atà o: det Land, der ligger under; 

 et Navn, der er meget træffende, fordi Atà netop er et lavt- 

 liggende Forland, ovenover hvilket selve Agdlutok hæver sig 

 til 400 m. Denne Forskel paa Atà og Hovedlandet skyldes 

 sikkert en Forkastning, der løber i nordøstlig Retning, markeret 

 af Søen Taserssuak og Bugten Kangerdluatsiak ved 

 Torsukatak. 



Selve Bopladsen Atà er lille; der findes ialt kun fire Huse. 

 Beliggenheden er ogsaa daarlig, man vil næsten — med grøn- 

 landske Erhvervsforhold for Øje — sige naturstridig, idet den 

 nemlig ligger i en Bugt. Fangsten er kun ringe ; om Foraaret 

 er der dog nogen Ut ok-Fangst. Aarsagen til, at Bopladsen 

 der er kommet til at ligge der, maa vel søges i, at For- 

 bindelsen med Omgivelserne er forholdsvis let, saaledes over 

 Taserssuak til Arsivik og videre over Torsukatak til 

 Nugak og over Agdlutok til Ritenben k. Medens jeg var 

 ved Atà, benyttede jeg Lejligheden til at foretage nogle Lod- 

 ninger i Atà-Sund (Ikarasak). 



Med Tor s uk a tak in mente kunde man vente, at man ogsaa 

 i Ata-Sund vilde træffe store Dybder, dels er det jo temmelig 

 bredt, dels er det omgivet af højt Land, der falder brat ned. 

 Saaledes var det dog ikke ; Atà-Sund er i sin nordligere Del 

 ikke dybere end 300 m. Denne Dybde finder man temmelig 

 almindelig. 



Ogsaa paa Søen bag Atà, Taserssuak, foretog jeg en 

 Lodning. Det var dog meget besværligt, da Isen var godt og 

 vel en Meter tyk; Dybden af Søen var næsten 100 m, en ret 

 betydelig Dybde i en Ferskvandssø. I første Række skyldes 

 Dybden vel Forkastningen ; men Isen har sikkert ogsaa været 

 medvirkende, idet Gletscheren, da Isens Mægtighed var større, 

 er stemmet op af Agdlutok høje Land og har bevæget sig 

 ned langs dette og videre ud gennem Atà-Sund. Da det tog 

 en uforholdsmæssig lang Tid at faa hugget Hul i Isen, foretog 

 jeg kun denne. ene Maaling i Taserssuak. 



